Папа Мартин IV екскомуницира Педра III Арагонског и проглашава 1284. крсташки рат против њега. То је био Арагонски крсташки рат. У рат се меша Француска. Папа проглашава Карла III Валоа краљем Арагона. Карло III Валуа је био син француског краља Филипа III Храброг. Педро III Арагонски је имао домаћих проблема, а брат му стаје на страну Француза. Суочио се са великом француском војском. За то време Арагонци су заузели Малту 1284. и уништили су готово целу анжујску флоту у бици код Малте. Успевали су да блокирају Напуљ. Син Карла Анжујца Карло II Напуљски се надао да ће лако одблокирати Напуљ. Али поново је аргонска флота била много успешнија и заробљава Карла II Напуљског и већину преостале анжујске флоте.